
ОВНЬО ЛЬО ВАКАЛ, КАМАТАН... 


Тодор Коруев 


обри думи след моята публикация „Овньо льо 

вакал, каматан...“ в ВНодор(а (списание, изли- 
защо в Смолян) ме поощриха да продължа да се ровя 
в стари книги, вестници и списания, разказващи за 
овцевъдството в Средните Родопи, да надничам вар- 
хивите с документи и спомени от славното време на 
огромните билюци с овце, пасли зиме в Беломорие- 
то, лете в планината, да се вглеждам в родовата исто- 
рия, тъй като прадядо ми Ташо Герджик кехая и дядо 
ми Тодор Коруев (Бен Коруолу) са едни от родопски- 
те хас „тьожки кехаи“. 

Отварям Български етимологичен речник, том 
11 (1979). Ето какво намирам в академичното издание 
за думата „кехая“: 


кехай остар. нар. Главен овчар; овчар; селски глашатай; над- 
зирател; стопанин на голямо стадо овце”, кехё (Чепино), кяя, кея 
(Долновардарско), — Произв.: енкехая диал. остар. "опитен и бо- 
тат с овце овчар, избран за помощник на кехаята (тур. ен (вж. 
ен) и Кдйуа); кап)-кехай кииж, остар. "представител па високо- 
поставено лице? (тур. Карі Кайуаз? служител. чиновник комуто е 
поверена служба в представително учреждение); ян кехая (пре- 
осмислено на бълг. почва, вж. ен-кехая); кехайдв, кехайдвица, ке- 
хайца богата жена на голям овчар? (Странджа), киенйца жена на 
кехая" (Желязна, Троянско), кехайцки (Странджа) (със ск > цк в 
говора), кехайскй диал., кехайлбк стадо овце, за което в миналото 
е отговарял един кехая” (Средни Родопи), кехайлёк (Ксантийско) 
(тур. Кайуайк "длъжност на главата на еснаф; заплата на кехая”), 
кехайвам; накехафвам се диал.; подкехай "втори овчар след кеха- 
ята?, покехафвам; ЛИ: Кехайдв (Изт); Кехая, с. в Сярско. — Чрез 
тур. диал. Кепауа, книж, кауа домакин в богатска къща: главен 
на даден еснаф; кехая’, книж, остар. КедНида от перс. Кейида < 
кейһийа (от Кей къща” и ийа "господар”), вж. Ст. Младенов 
ГСУ-ИФФ, 22, 1927, 26; $саЇјіё 186. Обликът кля с оттур. книж. 
Капуа с изпадане на х и контракция, а Кехё от тур. Кайуё; заето и 
в срхр. Пехфа, нгр. хєҳауибс̧, арум. кіпаіё, рум. сћеһаій митничар; 
пощенски началник; интендант на паша или на везир”. 

Семангичният кръг на думите не е малък: отговорник на стадо, стопанин 
на къща, глава на даден еснаф, представителен чиновник, селски глашатай, 
надзирател и т.н. Обединяващото за всички тези значения по някакъв начин 
е свързано с отговорност и представителност, неща от важност за родопските 
кехаи. Както и да се е пренасяло това слово от персийски през турски, както и 
да се е употребявало в гръцки, румънски, сръбски и хърватски, намерило си 
е похлупака в българския език. Етимологията се разхожда от език в език със 
самочувствие, защото само тя владее правилата, по които думите преминават 
траници без паспорти, мита и акцизи и се наместват в чужда реч като кукувица 
в нечие гнездо. Етимологията обаче не познава страстите. Не е по силите й да 
възкреси славата на една или друга дума, да спре играта на времето с думите. 
Думите простичко си отиват, минават в запаса. Кому е потребно да ги пъди, 
да ги уволнява, да ги забранява. Те сами се оттеглят, защото са останали без 
съдържание. Изпразнили са се. Кехаите в Родопите се наксхаюваха. Няма го 
кехаята, няма я думата. Остава само сянка от пея. 

Ще ми се да възкреся сянката, поне дотолкова, та младите да научат, че с тази 
дума са се наричали опитни и състоятелни овчари, които са отглеждали огромни 
стада и са частот тия, които са градили великолепието на родния ни край. И в това 
четиво се опитвам да очертая каква-годе роля са играли те в някогашна Родопа. 

От сянката е останала следа - фамилията Кехайови, която мнозина носят. 
Знам поне двама, които я притежават. Единият беше Георги - легендата на бъл- 
тарското цирково изкуство, чийто живот премина в 35 страни на пет континента, 
основател на славната трупа акробати 
„Кехайови“ със световно постижение: 
салтомортална колона на 7 човешки 
ръста. Родом е от Асеновград. Другият 
е доктор медик, нашият земляк Анд- 
рей - нещо като кехая на лекаритеу нас 
(шеф на Българския лекарски съюз). 
Виж по-горе: „главен на даден сснаф“. 
Познавах и един Каракехайов (ксхая, но 
по-тъмничък), партизанин, полковник, 
подковаваше офицерите в политиката, 
написа мемоари. Родом от Чокманово. 
И в моя роден Момчилград имаше Ка- 
ракехайовци, пак чокманци. 

Ровя се в суховата етимологичес- 
ка справка, а в главата ми се набива 
песен: 


Среднородопски овчар 


Кехайо, наша доржево, 
врит сюриине торнаха 
нах високата планина, 
наша сюрийка остана 

в равното поле широко... 

Забележете, кехаятае „доржава“, т.е. държава, и още господар, издръжник, си- 
речтой евсичко - алфата и омегата - за тия, които работят за него и които изхран- 
ва. Защо ли не го сравняват с цар, а сдържава? Държавата все си е нещо дручко... 


<> 

Ако някъдеу нас все още отглеждат овце и се чуват звънците им - това са 
татралки и чанчета, те жалко имитират някогашната звучност на планината, 
доволно населена от стада. Иначе татралки и чанове днес могат да се видят (и 
да се чуят) в експозициите на етнографските музеи, в т.нар. битови стаи и къ- 
тове в някои къщи и най-често те са добавка за разкош в интериора на хладни 
механи и крайпътни ханове, подходящи за мухабети и чевермеджийство, пъки 
за заснимане на клипове с родопски народни песни. 

Някога чановете и тюмбелеците са били необходимост - връзвали се, за да 
очертават със звука си къде се намира стадото. Сиреч те дават важна информа- 
ция на околните - дали е стадото наедно, или е пръснато, има ли изоставащи 
овце. В овчарските нощи звънците издават опасността от хищници, били те че- 
лириноги или двукраки. Но работата не е само до обозначаване на стадото, нее 
само до озвучаване на пасането. Общуването на овчаря със стадото не е обик- 
новен контакт, овчаря не го удря чекмедже в корема, както е с някои други за- 
наятчии под покрив ис бездушните службаши. „Той давал душата си за него, то 
му било и хлябът, и славата, и гордостта. Той искал стадото му да говори, даму 
пее, да му свири. Този му стремеж и обич родили прочутите родопски чанове.“ 
Тези думи на отец Константин Канев от знаменитата му книга „Миналото на 
село Момчиловци, Смолянско“ ни повеждат към другото лице на озвучаването 
на стадата - естетическото. Позамогналите се кехаи можели да си позволят и 
малко салтанатлък. Работата не е само до парата за чановете, но трябвало доста 
да се наброи за овните и еркичите. Само те могли да носят тежките девьота. 
Всеки кехая се стремял да има „от хубави по-хубави“ чанове, селото да познава 
звученията им, така че хората да си казваг: тая дизия е на тоя, тая е на оня ит.н. 


Дизия чанове 


115 


КУлтуРА 


> 

Дизия означава подредбата на чановете от най-малкия до най-големия. 
Тази подредба е подчинена на хармонията и общата звучност на звънарския 
оркестър, разпределен по вратовете на ячки овце, овни и еркичи като магарета. 
Чановете в дизията се подреждали по следния начи: 

1. Три жирици (тънкогласи чанове, тур. жирак - остър, звънлив звук), още 
се нарича жирьо или джиро чан. 

2. Индже стамбол чан (от тур. индже - нежен, деликатен, изящен, в прено- 
сен смисъл), или само стамбол чан. 

3. Каба стамбол чан (от тур. каба - нисък, плътен тон), или само стамбол чан. 

4. Индже чан (отново нежен, изящен). 

5. Каба чан (отново плътен, нисък). 

6. Индже девьо (изящен голям чан). Георги Петканов в „Поглед в мина- 
лото на село Соколовци“ търси връзката на девьо с персийското дев - голям, 
великан, но се вслушва и в обясиенията на старите овчари, които смятали, че 
названието девьо идва от „деве“ - камила, тъй като на първата камила от кер- 
вана слагали първата девьо - „индже девьо“, или както се е наричал „бирин- 
джи девьо“ на втората камила „орта девьо“ или „икинджи девьо“, на третата 
- „ючунджи девьо“, на четвъртата - „дьортюнджи девьо“ и т.н., та ако някой от 
чановете замлъкне, да знаят керванджиите, че с тази камила става нещо и най- 
често е нападната от разбойници. 

7. Орта девьо (среден, междинен голям чан). 

8. Ючунджи девьо (трети голям). 

9. Дьортюнджи девьо (четвърти голям). 

10. Бешинджи девьо (пети голям). 

11. Алтънджи (шести голям). 

12. Единджи девьо (седми голям). 

13. Секизинджи девьо (осми голям). 

И още подробности: до номер 7 чановете били носени от здрави овце и 
овни, а огтам нагоре до 13 - от яки еркичи, тях все сравняват с магарста. Конс- 
тантин Каневи Георги Петканов описват подредбата на чановете до 13,авмоно- 
трафията на Анастас Примовски „Бит и култура на родопските българи“ и в 
чокманската история липсва осмото девьо - секизинджи девьо, та наброяват до 
12. Че осмото е съществувало, има много свидетелства - дали като додатък към 
дузината, или вместо някоя от другите. Ималое не само осмо, но и девето девьо 
- дукузунджи девьо. Стою Гуглев от Момчиловци, който бил нещо като акор- 
дьор на дизиите, дюздисвал (изглаждал) чановете с пилене отвътре и отвън, 
за да имат чист звук в стройната гама, да не се давят един други. Същият тоя 
Тугльо след бая кандърми убедил майстор чанджия в Помюрджина да му излее 
дукузунджи девьо, за което трябвало да направи и специален калъп. „Деветка- 
та“ тежала 5,5 оки, още се питам какъв ще е тоя еркич, който ще раздруса тая 
тежест. Гугльо, като си платил, разбил калъпа, друг да не може да се похвали с 
чан като неговия. Тогава е нямало „Гинес, та Гугльо от Момчиловци да се запи- 
ше в знаменитата книга, още повече че за най-тежък чан са приемали единджи 
девьо, който на кантар бил от 2 до 2,5 оки (от 3 до 4 кг). Цяла Помюрджина се 

събрала да чуе прочутото девьо и да види еркича, който я носи. А Гугльо прека- 
рал агушевите овце през центъра на Ксанти и там да се порадват на чана чудо. 
И станало: събитие, което дълго се споменавало. 


<> 

В един оркестър може да се смени контрабасът с туба, пианото с акордеон, 
но в дизията можеш да туриш вместо един чан само друг чан, и то със същата 
звучност. Защото всяко от тези звънарски творения стои на определено място 
в нотната стълбица. А тя изглежда така: най-малкият звънец джиро чан отгова- 
ря на горно сол, каба чан - на горно фа, стамбол чан - на горно ми, индже чан 
- горно ре, каба чан - горно до, индже (биринджи) девьо - си, орта (икинджи) 
девьо - ла, ючунджи девьо - сол, дьортюнджи девьо - фа, бешинджи девьо - ми, 
алтънджи девьо - ре, и единджи девьо - до. 

Няма човек да не с виждал чанове, макар и в музей. Всички знаят, че те 
приличат на пресечен конус, напомнящ фес хамидие. Сплавта, която се излива 
в калъпите, е от мед (бакър) и калай, а среброто, което се добавя по хатъра на 
поръчващите кехаи и овчари, още повече избистря звука. Сребро е това, шега 
няма! Колкото повече, толкова по-добре! Пё мераклиите чанджии доукрася- 
вали своите произведения с човешки фигурки или някакви други знаци. Все- 
ки според фантазията си и според мерака на клиента. На кука отвътре в чана 
има провесени зилове (ударници) - малки звънчета или пък железни и оловни 
топки. Кюприята - горната външна част, е свързана с тасми - кожени ремъци, 
широки от 2 до 10 см според големината на чана. Ремъците се закопчават чрез 


Чановете на Иван Стайнов, 1967 г. 

гарами (спръжди). В покрайнинага Бабяк наричали чановете тучове. 

Еркичите носят и тюмбелеци. Това са големи татралки (хлопатари), изра- 
ботени от бакърена или желязна дебела ламарина съсзилове - малки звънчета 
или железни топчета. В оркестъра на стадото заместват тъпана или контрабаса. 
На три еркича се поставят три различни по големина тюмбелеци, чиято звуч- 
ност е на ниските до, ре и ми. Но има едно условие за присъствието на трите 
тюмбелека в овчарската музика - в стадото да е цялата дизия, иначе в главите 
ще се набиват само „тъпаните“. Дизия чанове без тюмбелеци била сирак дизия 
- напомия Константин Канев. Тюмбелеци и татралки се правели от агуптите 
ковачи в Мадан и най-вече в село Катун, Драмско. И в тюмбелеците слагали по 
малко сребро да могат по-добре да „отпарят и думкат“. 


> 

Някога искал ли някой нашенец да си поръча чанове, каквито и да са, пък 
и такива, „дето ги няма никъде“, посоката с далечният Неврокоп, където из- 
ливали и камбани. Другите пъгища водят до близката Помюрджина и до с. Ке- 
тенлик, където майсторите слагали в сместа освен сребро и други съставки, 
които пазели в тайна. Чанджиите в Помюрджина леели чановете в калъпи и ги 
нареждали по реда на дизията. Представете си картината: мераклиите овчари 
обикалят около калъпите и избират внимателно бъдещата симфония за стадата 
си, ако им трябва цяла дизия. Или пък искат да си попълнят липсите в хар- 
монията, нямат, да речем, каба стамбол чан или пък ючунджи девьо, или пък 
който и дае друг, а всяко отсъствие на един от дизията разваля хармонията. Па- 
зарлъкът е сторен. Няма скрито-покрито. Купувачът присъства на леенето. Той 
знае, че от чан до чан има разлика, затуй изважда едно дюкме (сребърна пара) 
и го хвърля в сплавта. Колкото повече сребро (гюмюш) има в девьота, толко- 
ва звукът става по-благ. Константин Канев раздипля историята на прочутата 
секизинджи девьо (т.е. осми голям), която имал Шеин ага от Саксалъ. Купил я 
от Исан бей, той пък се сдобил с нея срещу 1 кило мисир (!) в 1874-а, година на 
мора („къран сенеси“). Нейният стопанин кехая, българин мохамеданин от с. 
Кестепжик, владетел на 12 000 брава преди спидемията, бил принуден да прода- 
де на удивително ниската и унизителна цена девьотата, излята пред очите му и 
в която хвърлил не едно, а четири дюкме. Казвали, че звънът на чанасе чувал на 
30 километра надалеч. Но това секизинджи девьо не давало мира на едни и на 
други. Една вечер в полите на Родопите, западно от с. Исикьой, в Коук дере през 
нощта стадото е обсадено. Нападателите стреляли, вмъкнали се сред овцете и 
достигнали до еркича със знаменития чан. Още малко и кръв да се пролее - за 
един чан. Чан, но какъв, пълен сгюмюш. Шеин ага бил като болен, овчарите му 
плакали от мъка и се упреквали един друг, че са загубили прочутия чан. „Отк- 
раднака ми сърцето!“ рекъл един от тях. 


<> 

Чуйте само как цонкат чановете в една песен от село Жълтуша. В нея на- 
родният певец се възхищава на Мехмед, овчар с мераки салтанатлък: Чановете 
та ги навързеш, навързеш, / през гора да ги преведеш, преведеш, / горана да 

разшънляваш, шънляваш, / през река да ги преведеш, преведеш, / рекана да 
прекусяваш. / През село га ги преведеш, преведеш, / селото да заглушаваш. 

Девьота звънтят не само по пасбищата, аив родопската песен. Чановете и 
тюмбелеците са неделими от тайдата, а тя от песента. „Овенчо Вакал, каматан“ 
е заглавие на песен, която има много варианти. и въпреки отликите между тях 
всички подсказват, че стадото с овните и чановете са лицето на стопанина, те 
определят традусите на неговото самочувствие. Но когато техният сайбия - ке- 
хая или овчар - е млад, той се обръща към най-близкия си овен, който никога. 
нее друг освен вакал и каматан, да го поведе към бъдещата невеста. Толкова 
са навързани двамата. Иот достойното поведение на овена зависи щастието на 
стопанина му. 


<-> 
Асан на овен думаше: 

- Овенчо вакал, каматан, 
ага ми минеш през градбн, 
висоце дбржи главбта, 
ситно ми мёсти ногите, 
уйгун да ибнкат ченкове. 
Теб ще та питат, овенчо, 
мдми и млади невести: 
„Женен ли ти е сайбие?“ 
Пек ти хми речи: „Неми е!“ 


Тая песен се пеела на седенки в Триград. Във вариант на същата песен в 
Богутево молят водача на стадото - „ситанко стипай с ногине / зам да ти цонка 
девьона. 

Другата е от овчарското село Соколовци: 


Овню лю вакал, каматан, 


Кога през село ще минем, 
височко вдигай главдта, 
ситничко стипай земьбта, 
сербёз ми иднкай девьдта. 
Всички щат мӧми излёздт, 
теб щат, овню лю, да питат: 
„Сайбпе главен ли ти е, 
главён ли е, женен ли е?“ 
Пък ти хми рёчи, овню лю: 
„Нито е главён, ни женен, 
гиздйло носи в поесдн.“ 


В Райково има няколко варианта - текстови и музикални - на „Височку 
вдигай главата“ Ангел Спасов ги е събрал в книгата си „Народни песни от Рай- 

ково и за Райково“. Мъничко 


гедна от песните: 


Ага минем приз село, 
ситничко стипай с ножинки, 
височку вдигай главдта, 

та ми разтрдсвай ченове, 

чи ще си ми излездт 

на малачкине вратинки 
райковски млади девойки, 

на кафезлуну пенжурки — 
райкуски млади нивести. 


И така: „уйгун да цонкат ченкове“ , „зам да ти цонка девьона“, „сербез ми 
цонкай девьота“ или „та ми разтросвай ченовс“, всичкият тоя парад с овните и 
звуковата дандания по селски мегдани и градски стъгди с магнитът, който ще 
привлече момите към овчаря, който сее позамогнал - станал е сайбия, има стадо 
счанове и вече е таман за женилка. Затуй е „турил гиздило в поясан“ Истински- 
ят овчаре този, който пасе и свои овце, не само чужди. Той еи кабадаия, облечен 
е като кехая и въоръжен като панта. Но не един и двама от тия славни мъже, 
които не се плашат от мечки и вълци, били слаби в тънката работа - изпречвала 
ли им се жена, потъвали вдън земя, „от срам чак се втрисали...“. Защо тогава да 
не задвижат магията на чановете, защо да не се опрат на най-близкото си живо 
същество - овенът, който е винаги вакал, каматан. И друг не може да бъде! 


<> 
Мъката ражда песни. Затова са се нароили тежки песни за овчари, отишли 
на гизльо (зелена паша) в Беломорието и там полето - „пекливо, пекливо и бо- 
лезливо“ им изида душицата. Да не повярваш, че това е същото поле, което от 
октомври до май гостолюбиво приема родопските стада. Но да карам наред. 
Къде 20 юли, около Илинденя, се захващат със стригансто на шилетата. 
Преди стрижбата ги оплавят (окъпват). Най-често това става на някой вир (ако 
има водопад, още по-добре). Превръщат го в „плаливо“ Едно по едно хвърлят 
шилетата във водата, после ги отпъждат към някоя присойка да изсъхнат до- 
волно и да се напасат. Преспиват на място, където ярината (лятната къса вълна) 
да не се изцапа. На каркъма (стрижбага) всяко остригано шиле получава пър- 
вата си дамга с катран. Белязано със знака на сайбията му, то, така да се рече, е 
осчетоводено. Стадото вече е готово за път към полето. 
Остава шилегарите да се простят с близкитеси - с майка и бубайко, с братя 
и сестри, с роднини, с невести и гальовници. Това прощаване не е шумно, няма 
„рукоть и пукоть“, дори е повечко тъжно заради нагорчаващия вкус от неиз- 
вестността, която тегне над тръгналите на юг насреде лято овчари, най-често 
млади младенци, защото зелената паша в полето е зачернила много овчарски 
майки. Сетнините на тия млади или недотам млади мъже, които днес-утре ще 
хванат пътя за „увона“ (полето), са неясни и това прави раздялата трогателна. 
Зеленага тревав Беломорието била благодатна за младите животни, те „пу- 

щали бой“, вълната им бързо израствала за през зимата. Но гизльото за много 
шилегари било истински бич божий, особено за излезлите на паша в Ениджен- 
ско и Саръшабанско. Защото климатът на юг от планината е тежък и нездрав, 
торещините са големи и родопчани, дошли от високо и хладно - не ще идума, 
те не са гевезета - трудно привикват. Овчарите най-често откарвали стадата 
при старите си аголи, но не спирали в къшлите и колибите. Пасли шилетата 
през нощта, а през деня оставали под дървета на сянка, там, където ги „срьошне 
сонцето“. Температурите се променят рязко - денем е непоносимо топло, а но- 
щите са студени. На всичкото отгоре гъмжи ог комари, водата е „захирли“ (от- 
ровна). Пълно е с плодове полето, но е рисковано да се ядат - особено крушите 
и пъпешите. Колко му е в такова време да настинеш! Настинкага пък отваря 
врага на маларията. Овчарите трябвало да се хранят умната - месото и сирене- 
то не влизали в менюто им, не може да се ядат в това болезливо време. Остават 
вездесъщият качамак, млякото... (Ще попитате: откъде мляко у шилетата? Във 
всяко стадо имало по две-три кози, манзари ги наричали, да хранят овчарите.) 
И още оцет, дини и някои зеленчуци. 

Може би читателят вече се досеща защо майките изтръпвали, щом нау- 
чавали, че кехаята провада чедото им на гизльо. Мераклиите да се хвърлят в 
летния пъкъл на Беломорието не били много, затова понякога хвърляли чоп 
кой да иде. Но и как да не изпълниш волята на кехаята или предизвикателс- 
твото на жребия. Това е гечинмекът ти. Единственият. Друг няма. Е, имало и 
щастливци, които години наред слизали от планината на гизльо и глава негие 
боляла. Песните не са за тях, а за тези, които са останали навеки в пекливото и 
болезливо поле. 

Стою не ще да чуе майка си, която го предупреждава: 


Ага ми пддеш, сину лю, 
нах чуждо поле пекливо, 
пекливо и болезливо, 
немой се вода напива 

и немой лёга на сёпка 
под кичестото караче. 


Шилегарят се разболява. Никой няма при него, „лю адно пиле славейче 
/ в уста му вода носёше / и с крилца му сёнка правёше“. Песента е чепеларска, 
Ангел Райчев я записал през 1954г. Преди него пак в Чепеларе Васил Дечов пре- 
дава песен, която се е пяла при изпращането на гизльо. 


Ага ми пбдаш, сину лю, 
в равнуну поле широку, 
нимой са вода напива, 
нимой легна та заспа. 

И тук Стою се разболява („лоша ме глава забуле“) и поръчва на майка си 
да „прави що прави, нащьене дьене да прави“, та да торне към равното поле 
широко. И се прощава с нея, че не я послушал, ага „торнувал с дребни шилета 
на гизльо“. 

В Соколовци овчарят Гавраил Гьопсалиев, доживял 93 години, разказва в 
песен за Иван, когото кехаята изпраща заедно с Димо Карлуковчето (от Карлу- 
ково - Славейно) и Стоян Делекьовчето на гизльо. Любето го среща и му вика: 


Иване, либе Иване, 

каде си тдрнал, Иване? 
Полето кажёт пекливо, 
пекливо и болезлйво, 
водона му е захирлй, 

та щиш, Иване, разболё, 
кой ще ти вдда донесе, 
кой ще шилета напои? 


Иван има малко другарче - алчийчо вакал, каматан, „то ще донесе вода и 
шилета ще напои, на сенка ще хи заведе“. Пак неизменният образ на овена - пак 
вакал и каматан - приятелят на овчаря. 

Константин Канев разказва за Диню Панайотовски от Горно Дерлеке, 
22-годишен овчар, висок на ръст, с хубави черни очи и мило лице, по харак- 
тер кротък и благ. Малария прекъсва в Гомюрджинско неговото овчаруване и 
краткия му живот. 


Стана ми Диню та торна, замами дребни шилета 
низ Бела река надолу, пред сраде село Устово, 

та си ги Диню отмами на късабо кърско оголя. 

Не било много, ни малко, за две, за три недели, 
Диню са болан разболя, тьожка го троска налегна. 


Песента стъкмявали гальовници и братовчедки на останалия в равното 
поле широко и давали мелодията. И цяло село научавало, че еди-кой си овчар 
умрял и моми му изпели песен. Какъв по-добър начин да изразиш почитта си 
към смъртника от това, да му издигнеш паметник от песен. Отец Канев твърди, 
че пристигнела ли тъжната вест от увона до вечерта се раждала песента. И на 
другата сутрин рано жътварките отивали на жътва и чували как нареждали 
майки и сестри за умрелия овчар. Покъртително е да чуеш припяванията на 
майките, които се носят от пенджерите: „Синьо льо мои, сину льо, кой ти счеса 
черна косица, кой ти затвори чорни очички, кой ти носи бело коливу, кому пре- 
даде дребни шилета“. 

Песента нашенецът поема ведно с майчиното си мляко, тя влиза в кръ- 
вообращението му, тя не заспива, събужда се при всяко събитие - лично, се- 
мейно, обществено, било то значително или дребно, и го съпровожда до края 
на дните, дори оживява смъртта. Васил Левски обичал да пее народни песни. 

Само за балсам на душата ли? Не! Захарий Стоянов добавя, че народните песни 
са „предшествующи елемент на всяко сериозно дело“ Ще ми се да е така и днес. 
Но... все това но. 


<> 

Да стъкмят текст, да му турят мелодия, на момите от Дерекьой не е било 
трудно не само защото живеят с песента и тя живее чрез тях, но и защото фол- 
клорът е изграден от модули (схеми) и постоянно повтарящи се образи, но тази 
повторяемост не пречи всяко народно творение да бъде неповторимо. В песни- 
те за гизльо полето навсякъде е едно и също - „пекливо и болезливо“, а водата 
захирли. И това е така, защото такава, а не друга е народната представа за лят- 
ното Беломорско поле и нищо не може да я промени. 

Но да продължа по тъжната върволица от песни. 

Дойчо отива на гизльо и казва на майка си, че „лоша сам соне сонъла - чер- 
но ма куче ухапа и мъ съарцено изедь“ Предчувствието се сбъдва, Дойчо се 
разболява, баща му идва да го види, но „Дойчо бё легнал, загинал, та съ гу бёха 
погреблъ вав Караўтска али“. На гроба му вият кучетата на овчаря и не пускат 
никого да наближи и свещица да запали. Тая песен е от Стойките и е записана 
пак от овчар. 

Деветима другари метнали чоп кой ще на гизльо да иде. Чопан се пада на 
Тодор, най-малкият между олдашите. Той се разболява лошо. Последното му 
желаниее: 


... тува ми кбща градите, 
че ми на нее стдрите 
от четри страни пенжуре. 


Четирите прозорци трябва да гледат към старата му майка, сгодните олда- 
ше, стария бобайко и дребните сестрици. Песента е от Чепеларе. Същия мотив 
то има и в песен от Соколовци: 


Диньо на баща викаше: 
Тетьо лю мили и драги, 

йе ще си тува дстанем 

в равносо поле широко, 
тува ми кбща градите 
сдва ми до три пёнжере. 
Единан пёнжур да гльода 
нах мойна стара майчица, 
другиён пенжур да гльода 
нах милно ёсно слончице, 
третиён пенжур да гльода 
нах мои сгодни олдаше. 


Кехаите и овчарит 


са гурбетчии и номади едновременно, те прекарвали 
б , 

с овцете голяма част от живота си далеч от родното си село. Живели зимата в 
аголите в Беломорието, в село се връщали за по няколко дни по празниците, 
летос - в родопските планини. Още седем-осемгодишни момчета, тръгвали с 
бащи, братя, роднини или комшии да учат овчарския занаят. И израствали по 
аголи, мандри и кърища. Там от деца ставали сурови мъже и добри стопани, 
за да преживеят сетне няколко десетилетия по далечни места. Така че малцина 
от тях са склопявали очи у дома си при жените и децата си, само тия, които са 
захвърлили гегата и силяхлъка, или престарелите. Много от овчарите имали 
старите къшли за второ родно място: „Дано умра на колибаса, та ей тува да 
ма погребете.“ Умирали са от болести - троска, корем, охтика (болните овчари 
били в ръцете на съдбата - „или да умират, или да оживят“), каквото е писано. 
Тръснела ли ги някаква болест, оставяли ги да лежат в къшлата на агола, за пос- 
телка им служела овча или козя кожа - пустакия, завивали ги с кепета и шалове. 
Ако до десетина дни не се давръндиса болникът, ксхаята изпращал да доведат 
хекимин или поръчвал на някой близък да го придружи до селото му. Така че 
овчарите най-често умирали в колибата или на пъ, рядко стигали до дома си. 
Където Господ им духне свещицата, там... 

Ставали са жертва и на честите страшни наводнения или на зимни фърту- 
ни, макар те да са рядко, някои изчезвали безследно, други били убити от крад- 
ци и разбойници или падали в крамоли с аркадаши. Това е време за живеене, 
но и време за умиране. Дето има кощи с люде, има и гробе. Много дерекьовски 
овчари почиват в християнските гробища в Саксалъ. С погребенията там се за- 
нимавала баба Папануда. Където и да е, все щесе намери по една баба Папануда 
да ни изпрати от тоя свят по човешки. 


Овчарска кошара 

<-> 

Вели Чаушев знае, че съм потънал до гуша в овчарската тема, и като земляк 
и приятел ми звъни. Попаднах на прелестна нашенска песен, казва, найдах я в 
сборника със златоградска народна поезия. Вземи листче и пиши. Песента е 
под номер 75 иена страница 52-ра. Нарича се „Моминке черноокичке“ Бързам 
да отворя книгата. Преди време бяхме с Велито в родния му град и там Ефим 
Ушев ми подари този сборник с песни от Златоградско, от Неделино и Дранго- 
во. Ушев ежурналист, прави „Златоградски вестник“, занимава се с краезнание, 
той е стъкмил сборника. Ето я и песента, препоръчана ми от Велито: 


„Моминке ле, чернодкичке, 
чернодкичке, мренодкичке! 
Я та галя, ти не знаеш, 

я та следя - ти не видиш. 
Дьъ да сторим верен къвуль: 
ти да станеш зелен чаир, 
яда стана вакъл овен, 

да ти ходя по чацрън, 

да ти паса ситнана трева, 
ситнана трева, дётелина. 
Узнали ги комшйене, 
комшиене, душманене. 

Та си фатиха гюнлюкчие, 
гюнлюкчйе, кдсаджие - 
закосиха зелен чаир, 
прикосиха тъънкана змия. 
Не ебило тьънка змия, 

ам ебило мдминуну, 
мбминуну тьфнко корстче. 


Трябва ли да ви навивам, че такива песни равни нямат? Заради тях каз- 
ваме, че народният поетичен гений не се достига, те делят мегдан с най-висша 
поезия. „Я та галя, ти не знаеш, я та следя - ти не видиш.“ Колко просто, че 
колко изящно до съвършенство! А и откъде се пръкна това „мреноокичке“? 
Торе, в Смолянско, този образ не би се родил, а тук, под Златоград, бързеите. 
на Сютлийка бъкат от мрени. А на всичкото отгоре за капак тая тънка змия, 
която си е моминското кръстче. Не бе необяснимо защо си спомник за друг 
златоградчанин - писателят Станислав Сивриев. Той казваше, пък го еи пи- 
сал, че не може да се насити от такъв поетичен образ като „оти ти плачат 
очинки, пък ти са смее лицено...“. Песента „Момне ле, мари хубава“ беше лю- 
бима и на смолянския журналист Петър Илиев, родом от Давидково, душевен 
човеки приятел с гледецза тия тънки неща. Петьо много ми липсва. И не само 
на мене. 

Но другаде ме тика Велито - към облога между младите: тя да стане зеле- 
на ливада, а той вакал овен, да ходи по ливадата и да й пасе тревата. Песента 

не е овчарска, но предводителят на стадото е възпяван не само в овчарските 
и в митично-обредните песни, аи в моминските. Вниманието, да не река кул- 
тът, на овчаря и кехаята към овена са прескочили в любовните песни. И втяк 
момъкът се оприличава най-често на вакал овен. Но златоградската песен е 
отишла оттатък сравнението с истинска художествена дързост: момъкът не 
само се превръща в овен, той иска да пасе ливадата, в каквото ще се превърне 
гальовницата му. 

Според Димитър Маринов в „народната вяра“ овенът е недосегаем за ло- 
шите духове и самовилите. В песните той е отрупан с епитети и хвалби: 


Руна, Руне! 

Руна пасе сиво стадо, 
Овен има четеррога. 
Ялъци му подресила, 
Рогове му оковала, 

ноги му е позлатила; 
Звънци има за хилядо. 
Сам овен е за две хиляд. 
Той й води сиво стадо. 
Звънец дрънка, Руна пее, 
Та се двама приглашават; 
Кой ги чуе, той се чуди, 
Що е тая хубавина. 


Тази песен е от Демирхисарско, такава е картината и в песни от други кра- 
ища. Овенът често е „с позлатени рогове и посребрени копити“. Овчарят обе- 
щава на овена да му позлати звънеца, та да пее като девойка, роговете му да пос- 
ребри, да лъщят като слънцето (песен от Софийско). В габровска песен овенът 
си има име Караджа (от тур. еленчец) и обръщайки се към него, пастирят му се 
врича: „с вино ще те напоя, / с ориз ще те назобя, / вълната ще ти обнижа/ със 
дребен, ситен маргариц.“ Разбира се, „ако ми стадото измамиш“. Хубостите на 
овена все по-често са свързани с чановете и хлопатарите, които носи: „На гър- 
ло му сенджир за хиляда, / на сенджира звънец за две хиляди.“ Така е, защото 
„кога бие горе по планина, / он се чуе доле по бел Дунав“ 

Старите хора казвали, че сънуваш ли овен, ще те споходи радост. Овенъг 
може да се коли курбан, на служба, оброк; овен може да се коли и на принос, съ- 
общава Димитър Маринов. В Смолянско има овен-годежник, който се носи от 
момъка на момата, когато се сгодяват. Жертвеният бял овен, остриган на ялъци 
(ивици) и украсен с цветя, в Долни Рупчос се нарича годеш. В неделя сутринта 
умомкови песнопойки го украсяват и му пеят сватбарска песен. Момъкът пре- 
дупреждава овена: „Карагьоз, вакъл, каматън, / руса е, вакла момана, / тебе ще 
тодеш да карам.“ Овенът му отговаря: „Сайбийо, мой сайбийо, / който ми глава 
отреже, / ръкине да си отреже, / от нийде ляк да не найде.“ Годешът се отвежда 
у момини, а годеницата сваля цветята, чана и го полюбва. Момците, които са 
довели овена, вземат чана да го върнат на зетя и заколват годеша. 

Ако някой няма овен за курбан, коли шиле. Агнето се възприема като жер- 
тва, във всички обреди е жертвоприношение. То е най-богоугодната жертва. 
Тергьовден не минава без агне. Очовечено, агнето означава „незлобив, кротък“, 
докато овцата символизира глупостта и тъпогата. Това не пречи в народните 
вярвания и овцата да е на почит и уважение. Но няма случай да се прави курбан 
със стар, болен, мършав или осакатен брав, здраве и берекет може да донесе 
ритуалното колене на младо и жизнено животно. Овца не колят, докато тя се 
ягни, па и яловица или стара овца, ако я колят, не се принася в жертва. Да ви- 
дим какво пише Димитър Маринов на тема овца: 

„Овцата в коледарските песни се нарича „ваклуша“, „ваклошатка“, т.е. с че- 
рен пръстен около очите. На ваклуша уподобяват всякога и момата. 

Овцата е сагмалица, когаго се обягни и дава мляко. Яловица, когато не се 
ягни, следователно не дава мляко. Яловицата се продава за клане. 

Овцата по старост се нарича: овца на едно агне, на две агънца, на три и пр. 
- до десет, а най-много на 12 агнета; като стигне до тая възраст, тя ощърбее и 
вече се продава за клане. 

Овците в голямо количество се наричат „сиво стадо“. 

Около овцата има устроени празненства. На Бъдня вечер ще се кади осо- 
бен обреден хляб, наречен кошара, в който хляб овцете са представени с обора, 
егрека и стъргата. Тоя хляб се дава на овчаря.“ 


Родопски овчари 

